A Walk in the Sun
A Walk in the Sun () je američki crno-bijeli ratni film snimljen 1945. godine u režiji Lewisa Milestonea. Predstavlja adaptaciju istoimenog romana Harryja Browna, novinara tadašnjeg američkog vojnog časopisa Yank. Radnja se događa tokom i neposredno nakon savezničkog iskrcavanja u Italiju za vrijeme Drugog svjetskog rata. Protagonisti su pripadnici jednog voda američke 36. divizije kojima je na čelo, nakon što su zapovjedni oficiri izbaečni iz stroja, stao narednik Tyne (čiji lik tumači Dana Andrews), a koji usprkos toga nastoje izvršiti zadatak, odnosno zauzeti farmu koju brane Nijemci.

Ideju za film je dao glumac Burgess Meredith (koji u filmu služi kao narator), i koji je uspio nagovoriti producenta Samuela Bronstona da pokrene projekt; Bronston je na kraju morao odustati zbog financijskih razloga, te je A Walk in the Sun preuzeo Milestone. Film je snimanje započeo kada je Drugi svjetski rat još uvijek bio u toku, te je američka vojska pomagala njegovu produkciju tehničkim savjetima i opremom; time se, pak, objašnjava da Nijemci u filmu koriste američko oružje i opremu. Kritičari su, međutim, izuzetno hvalili izuzetno realistički prikaz ratovanja, odnosno načina na koji se vojnici odnose prema ratu. Zbivanja u filmu je, poput grčkog zbora, uokvirila istoimena balada koju pjeva Kenneth Lee Spencer, a što je tehnika koju je kasnije iskoristio mnogo poznatiji High Noon.

Prije nego što je film dovršen, Drugi svjetski rat je završen, te je Daryl F. Zanuck, šef matičnog studija 20th Century Fox, obustavio snimanje svih ratnih filmova. To se nije odnosilo na A Walk in the Sun, koji je sljedeće godine prikazan sa velikim uspjehom te se smatra jednim od klasičnih hollywoodskih ostvarenja ratnog žanra.

Uloge

 Dana Andrews ... Stariji narednik Bill Tyne
 Richard Conte ... Redov Rivera
 George Tyne ... Redov Jake Friedman
 John Ireland ... Redov prve klase Windy Craven
 Lloyd Bridges ... Viši narednik. Ward
 Sterling Holloway ... McWilliams
 Norman Lloyd ... Redov Archimbeau
 Herbert Rudley ... Viši narednik Eddie Porter 
 Richard Benedict ... Redov Tranella
 Huntz Hall ... Redov Carraway

 James Cardwell ... Nar. Hoskins
 George Offerman Jr. ... Redov Tinker
 Steve Brodie ... Redov Judson
 Matt Willis ... Narednik Pete Halverson
 Chris Drake ... Rankin
 Alvin Hammer ... Johnson
 Victor Cutler ... Cousins
 Jay Norris ... James
 John Kellogg ... Riddle

Vanjske veze
 
 
 
 A Walk in the Draft 

Američki filmovi
Ratni filmovi
Filmovi o Drugom svjetskom ratu
Authority control 2